open-index/open-wikipedia-markdown huggingface dataset:
லிப்ஸ்டிக் அண்டர் மை புர்கா

***லிப்ஸ்டிக் அண்டர் மை புர்கா*** (***Lipstick Under My Burkha***) என்பது  2017 ஆண்டைய இந்தியத் திரைப்படமாகும். இதை எழுதி இயக்கியவர் ஆலங்கிரிதா ஸ்ரீவாஸ்தவா படத்தை தயாரித்தவர் பிரகாஷ் ஜா.  இப்படத்தில் கொங்கண சென் ஷர்மா, ரத்னா பாதக், ஆஹானா குமாரா, பிளபீட்டா போர்த்தகரூர் ஆகியோர் முன்னணி பாத்திரங்களிலும், இவர்களுடன் சுஷந்த் சிங், விக்ரன் மஸ்ஸி, ஷஷாங்க் அரோரா, வைபவ் தத்வாவாடி, ஜகத் சிங் சோலங்கி ஆகியோரும் நடித்துள்ளனர். படத்தின் முதல் முன்னோட்டம் 2016 அக்டோபர் 14 அன்று வெளியிடப்பட்டது. இந்த படம் டோக்கியோ மற்றும் மும்பை திரைப்பட விழாக்களில் திரையிடப்பட்டது, அங்கு ஸ்பிரிட் ஆஃப் ஆசியா பரிசு மற்றும் பாலின சமத்துவத்தின் சிறந்த திரைப்படத்திற்கான ஆக்ஸ்பாம் விருது ஆகியவற்றை வென்றது. இந்தத் திரைப்படம் பாக்ஸ் ஆபிஸில் விமர்சன ரீதியாகவும், வணிக ரீதியாகவும் வெற்றி பெற்றது.

## கதை
ஜீன்ஸ் ஆடை அணிந்து சுதந்திரமாக வாழும் ஆசை கொண்ட இஸ்லாமியப் பெண் ஒருவர், அனுதினமும் புர்கா தைப்பதிலேயே தனது பருவத்தைக் கழிக்க நேர்கிறது. விரும்பிய காதலனை மணக்க முடியாமல் தாய் செய்துவைத்த திருமணத்துக்கு ஆளாகும் பெண் ஒருவர், தனது சமூக மரபுக்கெதிரான தன் எதிர்ப்பைக் காட்டுகிறார். திருமண நிச்சயதார்த்தன்றே தன் காதலனுடன் உறவுகொள்கிறார். மற்றொரு மணமான இஸ்லாமியப் பெண்ணோ பணியிடத்தில் திறம்படச் செயலாற்றுகிறாள்; படுக்கையிலோ அவளை உறவுகொள்வதற்கான இயந்திரம் போல் பயன்படுத்துகிறான் கணவன். 50 வயதைக் கடந்த மற்றொரு பெண் தனது பெயரைக் கூட மறக்கும் அளவுக்குப் புற உலகினரால் நடத்தப்படுகிறார். தனக்கு நீச்சல் கற்றுத்தரும் இளைஞனிடம் மேற்கொள்ளும் தொலைபேசி உரையாடல் வழியே புதியதொரு உலகத்தைத் தரிசிக்கிறார்.

இந்த நால்வரையும் அவர்களைக் குற்றம் சுமத்த எந்தத் தகுதியுமற்ற ஆண்கள் அற்பக் காரணங்களுக்காகக் குற்றப்படுத்துகிறார்கள். பெண்களின் எந்தக் கனவையும் புரிந்துகொள்ளாத ஆண்கள், இதற்கெல்லாம் தகுதியற்றவர்கள் என்கிறார் இயக்குநர்.

## மேற்கோள்கள்

பகுப்பு:2017 திரைப்படங்கள்
பகுப்பு:பெண்ணியத் திரைப்படங்கள்
பகுப்பு:2017 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
ஜியார்ஜ் கேலார்ட் சிம்ப்சன்

**ஜியார்ஜ் கேலார்ட் சிம்ப்சன்** (George Gaylord Simpson  16 சூன் 1902–6 அக்டொபர் 1984) அமெரிக்காவைச் சேர்ந்த தொல்லுயிர் ஆராய்ச்சியாளர். கூர்தலறக் கொள்கையை வளர்த்தெடுப்பதிலும் மேம்படுத்துவதிலும் இவருடைய பங்களிப்புகள் குறிப்பிடத்தக்கவை என மதிக்கப்படுகின்றன. அழிந்து போன உயிரினங்கள் மற்றும் கண்டம் விட்டுக் கண்டம் குடியேறும் விலங்கினங்கள் பற்றியும் ஆய்ந்து எழுதியுள்ளார்.

## வாழ்க்கைக் குறிப்புகள்

சிம்ப்சன் 1926 இல் யேல் பல்கலைக்கழகத்தில் படித்துப் பாலுட்டி விலங்குகளின் கூர்தலற வளர்ச்சியைப் பற்றி ஆய்வு செய்து முனைவர் பட்டம் பெற்றார். பின்னர் கொலம்பியா பல்கலைக்கழகத்தில் விலங்கியல் பேராசிரியராக இருந்தார். 1945 முதல் 1959 வரை அமெரிக்கன் இயற்கை வரலாற்று அருங்காட்சியகத்தில் தொல்லுயிர் பிரிவின் காப்பாளராக இருந்தார். 1959 முதல் 1970 வரை ஆர்வர்டு பல்கலைக்கழக ஒப்பீட்டு விலங்குகள் அருங்காட்சியகத்தின் காப்பாளராக இருந்தார். 1982 இல் ஓய்வு பெறும் வரை அரிசோனா பல்கலைக் கழகத்தில் புவிஅறிவியல் பேராசிரியராக இருந்தார்.

## மேற்கோள்

பகுப்பு:அமெரிக்க எழுத்தாளர்கள்
பகுப்பு:1902 பிறப்புகள்
பகுப்பு:1984 இறப்புகள்
பகுப்பு:யேல் பல்கலைக்கழக முன்னாள் மாணவர்கள்
தி மேரேஜ் ஆஃப் மரியா பிரௌன்

***தி மேரேஜ் ஆஃப் மரியா பிரௌன் (The Marriage of Maria Braun)*** () என்பது  1979 ஆண்டைய மேற்கு ஜெர்மனியத் திரைப்படமாகும். இதை  ரெயினர் வெர்னர் ஃபாஸ்பைண்டர் இயக்கியுள்ளார். இப்படத்தில் நாயகி மரியாவாக நடிகை ஹன்னா ஷிகுல்லா நடித்துள்ளார், மரியா மற்றும் இராணுவ வீரர் ஹெர்மானியரின் ஆகியோரின் திருமண வாழ்வு இரண்டாம் உலகப் போர் மற்றும் அவருக்கு போருக்குப் பின் கிடைத்த சிறைத்தண்டனை காரணமாக தொடரவில்லை.  இத்திரைப்படம் ஃபாஸ்பைண்டரின் மிகவும் வெற்றிகரமான படைப்புகளில் ஒன்றாகும் மேலும் இது வெளி நாடுகளில் புதிய ஜேர்மனின் திரைப்பட  உருவத்தை வடிவமைத்தது.

## கதை
படத்தின் கதை 1943 ஆண்டு ஜெர்மனியில் துவங்குகிறது. கதையின் நாயகி மரியா என்பவளாவாள்  இரண்டாம் உலகப் போரின்போது அவளுக்குத் திருமணம் நடக்கிறது. திருமணம் செய்துகொண்ட அவளுடன் அவளுடைய கணவன் அரை நாளும் ஒரு இராவும் மட்டுமே வாழ்ந்துவிட்டு போருக்குச் சென்றுவிடுகிறான். போருக்குச் சென்ற அவனை அவள் தேடிக்கொண்டே இருக்கிறாள். அவன் ஒரு நாளில் திரும்பிவந்துவிடுகிறான். அந்த நாளில் அவள், அந்த மரியா, தனக்குப் பிடித்த காதலனுடன் படுக்கையில் இருக்கிறாள். அவளுடைய வயிற்றில் காதலனின் கருவை சுமந்துகொண்டிருக்கிறாள். காதலனுக்கும் கணவனுக்கும் மோதல் வருகிறது. அவள் காதலனை அடித்துக்கொன்றுவிடுகிறாள். கணவன் பழியேற்றுச் சிறைக்குச் செல்கிறான்.

இப்போது கணவனைக் காப்பாற்ற வேண்டிய பொறுப்பு அவளுக்கு வருகிறது. ஒரு தொழிலதிபரின் காரியதரிசியாகப் பணியில் சேரும் மரியா, அவரது அன்புப்பிடியில் சிக்கிக்கொள்கிறாள். அவர் அவளை மணந்துகொள்ள விரும்புகிறார். அவளைப் பொறுத்தவரை அவள் கணவனுக்கு மட்டுமே மனதில் இடம் கொடுத்திருக்கிறாள். ஆகவே, மனம்விட்டு தொழிலதிபர் கேட்டும் மணம்புரிய மறுத்துவிடுகிறாள். சிறையிலிருக்கும் கணவனை வெளியே கொண்டுவரப் பாடுபடுகிறாள்.

சிறையிலிருக்கும் மரியாவின் கணவரைத் தொழிலதிபர் சென்று பார்க்கிறார். மரியாவின் கணவனுக்கும் இந்த உறவு தெரியவருகிறது. சிறையிலிருந்து வெளியே வரும் அவன். மரியாவைவிட்டுப் பிரிந்துசெல்கிறான். சில ஆண்டுகள் கழித்து இருவரும் இணைகிறார்கள். அவள் அதிக மகிழ்ச்சியில் இருக்கிறாள். இதற்கிடையில் தொழிலதிபர், அவரது சொத்தை மரியாவுக்கும் அவளுடைய கணவனுக்கும் எழுதிவைத்துவிட்டு இறந்துவிடுகிறார்.

அவள் மீண்டும் கணவனுடன் சேர்ந்த அன்று இந்தத் தகவல் அவளுக்குக் கிடைக்கிறது. எரிவாயு அடுப்பில்  சிகரெட் பற்றவைக்கும் அவள் எரிவாயு அடுப்பை அடைக்க மறக்கிறாள். எரிவாயு உருளை வெடித்து இருவரும் இறக்கிறார்கள். அடுப்பு தானாக வெடித்ததா அவள் வெடிக்கவைத்தாளா என்று தெளிவாக விளக்கப்படாமல் குழப்பம் ஏற்படும்வகையில் படம் முடிவடைகிறது.

## மேற்கோள்கள்

பகுப்பு:1979 திரைப்படங்கள்
பகுப்பு:செருமானியத் திரைப்படங்கள்
பகுப்பு:தகாத உறவுத் திரைப்படங்கள்
தமிழ்நாடு அரசு தொழிற்பயிற்சி நிறுவனங்களின் பட்டியல்

பின்வரும் ஒரு **பட்டியலானது [[தமிழ்நாடு|தமிழ்நாட்டில்]] அமைந்துள்ள அரசு தொழில் பயிற்சி நிறுவனங்களாகும்** (*Government Industrial Training Institute*). இது தேசிய தொழில் கல்வி மற்றும் பயிற்சி சபையுடன்  இணைக்கப்பட்டுள்ளது.

## மேலும் பார்க்க
* List of schools in Tamil Nadu

## மேற்கோள்கள்

பகுப்பு:தமிழ்நாட்டிலுள்ள தொழிற்பயிற்சி நிலையங்கள்
பிங்குவிய்குலா பசைக் காகிதம்

### வகைப்பாடு
**பிங்குவிய்குலா** Pinguicula இத்தாவரம் லென்டிபுளேரேசியேயீ (Lentibulariaceae) என்னும்  குடும்பத்தைச் சார்ந்தது. இச்செடிகள் ஈரம் நிறைந்த சதுப்பு பகுதிகளில் நன்கு வளர்கிறது. இச்செடிகள் தரையை ஒட்டி வளர்கின்றன. ரோஜாவின் இதழடுக்கு போல் இலைகள் அமைந்துள்ளன. இச்செடியில் சல்லி வர்கள் மட்டுமே இருக்கின்றன.

### உணவு ஊட்டமுறை
இந்த தாவரங்கள் பூச்சிகளைப் பிடிக்கப் பின்பற்றும் முறைகள் மிகவும் வியப்பானவை. 
ஈ-யின் தொந்தரவைக் குறைக்க அதை பிடிப்பதற்கு பயன்படுத்தும் பசை காகிதத்தைப் போன்ற (Fly paper)  இலைகளைப் பெற்றுள்ளன.
இச்செடியின் இலைகள் கொத்துக் கொத்தாக உள்ளன. இலைப்பரப்பு முழுவதும் பசைப் பொருளைச் சுரக்கும் காம்புள்ள சுரப்பி முடிகள் உள்ளன. பூச்சிகள் பசையால் கவரப்படுகின்றன. பூச்சிகள் இலைப் பரப்பில் வந்து அமரும்பொழுது பசையில் பூச்சி ஒட்டிக்கொள்கிறது. மீண்டும் பூச்சியால் பறக்க முடிவதில்லை. இலையின் விளிம்புகள் உள்நோக்கி சுருண்டு பூச்சியை சிறைப்படுத்துகிறது. பிறகு பூச்சிகள் செரிக்கப்படுகிறது. பூச்சிகள் செரிக்கப்படுகிறது. பூச்சகள் செரிக்கப்பட்ட பின்னர் இலை மீண்டும் மெல்லத் திறந்து கொள்கிறது.

### இலையின் அமைப்பு
இலையின் மேல் பரப்பில் இரண்டு வகையான சுரப்பி முடிகள் உள்ளன. ஒன்று ஜீரண சுரப்பிகள். இது இரண்டு செல்கள் கொண்ட காம்பும், 8 செல்கள் கொண்ட தலைப்பகுதியும் உடையது. மற்றொன்று பசைப் பொருளைச் சுரக்கும் முடிகள் இது நீண்ட காம்பும், குடை போன்ற தலையும் கொண்டது.
இலையின் மீது பசை பொருளைச் சுரக்கும் செல்கள் அதிகப்படியான பசையை சுரக்கின்றன. இதனால் கவரப்பட்ட பூச்சிகள் இலையின் மீது வந்து உட்கார்கிறது. இதனால் பூச்சி பசையில் ஒட்டிக் கொள்கிறது. பூச்சிகள் அமர்ந்த உணர்வால் இலையின் விளிம்பு உள்நோக்கி சுருண்டு பூச்சியை சிறை பிடிக்கிறது. பிறகு செரிமான சுரப்பிகள் செரிப்பு நீரை சுரந்து பூச்சியை செரிக்கிறது.

### காணப்படும் பகுதிகள்
இச்செடிகள் மெக்சிகோ, தென் அமெரிக்கா, ஜப்பான் மற்றும் ஐரோப்பாவில் வளர்கிறது.

இந்த இனத்தில் சுமார் 30 முதல் 40 வகை தாவரங்கள் உள்ளன. இச்செடிகளை பசைகாகிதச் செடி (Fly paper plant and butterwort)  என்று அழைப்பார்கள். இவ்வினச் செடிகளை வீடுகளில் வளர்ப்பதில்லை. பூங்காவில் மட்டுமே வளர்க்கிறார்கள்.இது 
அழிந்து வரும் தாவரம் ஆகும்http://www.iucnredlist.org/search

### மேற்கோள்கள்
| 1 || அதிசய தாவரங்கள் || அறிவியல் வெளியீடு || மார்ச் 2000

| 2 || அதிசய தாவரங்களும் அற்புத தகவல்களும்  || சாரதா பதிப்பகம் || டிசம்பர் 2002

| 3|| சிறியதும் - பெரியதும்  || அறிவியல் வெளியீடு  || ஜூன் 2001



பகுப்பு:ஊனுண்ணித் தாவரங்கள்
பகுப்பு:செடிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்புத் தாவரங்கள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தாவரவியல் பெயருடையக் கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பிங்குவிய்குலா அல்பினா

**அல்பைன் பட்டர்வார்ட்** (*alpine butterwort*) என்றும் அறியப்படும் **பிங்குவிய்குலா அல்பினா** (*Pinguicula alpina*) என்பது ஐரோவாசியா முழுவதும் நிலநேர்க்கோட்டுக்கு அருகே வளரும் ஊனுண்ணித் தாவர இனமாகும். இது ஐசுலாந்திலிருந்து இமயமலை வரையிலான மலைப்பகுதிகளில் காணப்படும் மிகவும் பரவலான இனங்களில் ஒன்று. இது குளிர்ந்த காலநிலைகளை பூர்வீகமாகக் கொண்டது. இது கோடையில் பச்சை நிறத்தில் சிவப்பு இலைகள் மற்றும் வெள்ளை பூக்கள் மற்றும் குளிர்காலத்தில் குளிர்காலத்தில் ஒரு இறுக்கமான உறக்க மண்டலத்தை உருவாக்குகிறது. இந்த இனத்தின் அனைத்து உறுப்பினர்களையும் போலவே, இதுவும் அதன் கோடை இலைகளின் மேற்பரப்பை உள்ளடக்கிய மென்கோந்து சுரப்பிகளைப் பயன்படுத்தி கணுக்காலி இரையை ஈர்க்கவும், சிக்க வைக்கவும், ஜீரணிக்கவும் பயன்படுத்துகிறது.

### செடியின் அமைவு
இது இமயமலையில் காணப்படுகிறது. இதன் இலைகள் ரோஜா இதழ் அடுக்கு போல் அமைந்துள்ளது. இந்தச் செடியின் இலைகள் நீண்ட தொட்டி போன்ற அமைப்பு கொண்டது. இவ்விலைகள் மஞ்சள் நிறத்தில் இருக்கும். சதைப்பற்றுடன், எண்ணெய் பசை நிறைந்ததாக இருக்கும். இதனால் பூச்சிகள் கவரப்பட்டு, பூச்சிகள் பிடிக்கப்படுகின்றன.

## விக்கி படங்கள்

## மேற்கோள்கள்

Much of the content of this article comes from the equivalent German-language Wikipedia article (retrieved on 7 February 2007).
* S. J. Casper : *Monographie der Gattung Pinguicula.* Bibliotheca Botanica Heft 127/128, Stuttgart 1966
* Wilhelm Barthlott, Stefan Porembski, Rüdiger Seine, Inge Theisen: *Karnivoren.*, Verlag Eugen Ulmer, Stuttgart 2004, 
* Maria Teresa Della Beffa: *Alpenblumen. Ein umfassender Ratgeber zum Finden, Bestimmen und Erkennen.* Neuer Kaiser Verlag, Klagenfurt 1999, 
## வெளி இணைப்புகள்

*Species description and notes

பகுப்பு:நேபாளத் தாவரங்கள்
பகுப்பு:ஊனுண்ணித் தாவரங்கள்
பகுப்பு:செடிகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தாவரவியல் பெயருடையக் கட்டுரைகள்
மகாகவி பாரதியார் நினைவு அருங்காட்சியகம் ஆய்வுமையம், புதுச்சேரி

**மகாகவி பாரதியார் நினைவு அருங்காட்சியகம் ஆய்வுமையம்** என்பது இந்தியாவின் புதுச்சேரி ஈஸ்வரன் கோயில் தெருவில் பாரதியார் ஏறக்குறைய பத்து ஆண்டுகள் வாழ்ந்த இல்லமாகும். 
## வரலாறு
இந்திய விடுதலைப் போராட்டத்தின்போது, பாரதியார் ஆங்கிலேயரின் கைது நடவடிக்கையில் இருந்து தப்ப பிரான்சின் வசமிருந்த புதுச்சேரிக்கு வந்து 1908 இல் இருந்து 1910 வரை இந்த வீட்டில் வசித்தார். இங்கிருந்துதான்  குயில் பாட்டு, பாஞ்சாலி சபதம், கண்ணன் பாட்டு உள்ளிட்ட பல படைப்புகளை அவர் தந்தார்.
## புதுப்பிப்பு
மிகப் பழமையான இந்த இல்லம் பராமரிப்புப் பணிகளுக்காக 2009 இல் தற்காலிகமாக மூடப்பட்டது. புனரமைப்புப் பணிகள் ஐந்து ஆண்டுகளுக்கும் மேலாக முற்றுப் பெறாமல் இருந்த நிலையில் 2016 இல் பணிகள் முடிக்கப்பட்டு மீண்டும் திறக்கப்பட்டது.
இந்த வீடு சுண்ணாம்புக் காரைக் கொண்டும், மெட்ராஸ் டைல்ஸ் உள்ளிட்ட கட்டுமானப் பொருள்களைக் கொண்டும் பழமை மாறாமல் புதுப்பிக்கப்பட்டுள்ளது. இல்லத்தின் முகப்புத் தோற்றம் பிரெஞ்சு கட்டிடக் கலையைப் பிரதிபலிப்பது போல் இருந்தாலும் உள்புறத்தில் தமிழர் மரபுப்படி நடை, முற்றம், அறைகள், முதல் தளம் ஆகியவை உள்ளன.
## நினைவு இல்லமாக
இந்த வீட்டை புதுச்சேரி அரசு மகாகவி பாரதியார் நினைவு ஆருங்காட்சியகம் ஆய்வுமையம் என்ற பெயரில் பராமரித்து வருகிறது. இங்கே, ஆயிரக் கணக்கில் பாரதியின் கையெழுத்துப்பிரதி படைப்புகளும், அவர் பயன்படுத்திய பெஞ்ச் உள்ளிட்ட பொருட்களும் அரிய பொருட்களாக பாதுகாக்கப்படுகின்றன.  பாரதியாரின் அபூர்வமான ஒளிப்படங்களும் காட்சிப்படுத்தப்பட்டுள்ளன. மேலும் இங்கு ஒரு சிறப்பு நூலகமும் உள்ளது. இங்கு பாரதியின் கையெழுத்துப் பிரதி படைப்புகள் உள்பட சுமார் 3,000 நூல்கள் இல்லத்தின் தரைத்தளத்தில் உள்ளன. இதர சுமார் 17 ஆயிரம் நூல்கள் முதல் தளத்தில் வைக்கப்பட்டுள்ளன.  
## மேற்கோள்கள்

பகுப்பு:புதுச்சேரி
பகுப்பு:புதுச்சேரி அருங்காட்சியகங்கள்
பகுப்பு:சுப்பிரமணிய பாரதியார்
நண்டுகளூடெ நாட்டில் ஓரிடவேளா

***நண்டுகளூடெ நாட்டில் ஓரிடவேளா*** (*Njandukalude Nattil Oridavela*, **,** ) என்பது 2017 ஆண்டைய  மலையாள நாடக-நகைச்சுவைத் திரைப்படம். படத்தை இயக்கி, உடன் எழுதியவர் அல்தாஃப் சலீம். இப்படத்தில் நிவின் பவுலி, சாந்தி கிருஷ்ணா, ஆஹா கிருஷ்ணா, லால், ஸ்ரீண்டா அஹான், ஐஸ்வர்யா லெக்சி, சிஜு வில்சன், ஷரபூதீன், கிருஷ்ணா சங்கர், திலீஷ் பொத்தன் ஆகிய முன்னணி நடிகர்கள் நடித்துள்ளனர். 19 ஆண்டு இடைவெளிக்குப் பிறகு சாந்தி கிருஷ்ணா இப்படத்தின் மூலம் படங்களில் மீண்டும் வந்துள்ளார். இப்படமானது   அல்தாப் சாலிம் மற்றும் ஜார்ஜ் கோர ஆகியோரால் எழுதப்பட்டது. பாலி ஜூனியர் பிக்சர்ஸ் என்ற தனது பதாகையின் கீழ் நிவின் பவுலி இப்படத்தை தயாரித்துள்ளார்.. இப்படம் 2017 செப்டம்பர் 1 அன்று வெளியானது .

## கதை
ஒரு மகிழ்ச்சியான குடும்பம். அந்தக் குடும்பத் தலைவி, ஒரு நாள் குளித்துக்கொண்டிருக்கும்போது, தன் மார்பில் ஒரு சிறு கட்டி இருப்பதை அவர் உணர்கிறார். தனக்குப் புற்றுநோயாக இருக்குமோ என்று சந்தேகப்படுகிறார்.
பல்வேறு மருத்துவப் பரிசோதனைகளுக்குப் பிறகு அவருக்கு மார்பகப் புற்றுநோய் இருப்பது உறுதியாகிறது. அந்தக் கசப்பான உண்மையை, அந்தக் குடும்பத் தலைவி எப்படி எடுத்துக்கொள்கிறார், அந்தக் குடும்பம் எப்படி எடுத்துக்கொள்கிறது என்பதுதான் படம்.

பொதுவாக, நம் நாட்டில் ஒருவருக்கு நோய் ஏற்பட்டால், அவர் குணமாகிறவரை எந்த ஒரு நல்ல செயலையும் செய்யமாட்டார்கள். ஆனால், அப்படி சோகத்தில் மூழ்கி இரிக்கத் தேவையில்லை என்கிறது இந்தப் படம். குடும்பத்தின் முதன்மை உறுப்பினர் புற்றுநோயால் பாதிக்கப்பட்டிருந்தாலும், அந்த வீட்டில் பிறந்தநாள் கொண்டாட்டங்கள் நடைபெறுகின்றன. திருமண வைபவங்கள் மேற்கொள்ளப்படுகின்றன. சுற்றுலாவுக்குச் செல்கிறார்கள்.  இந்தப் படத்தின் மூலம் *நோயால பாதிக்கப்பட்டவங்களுக்கு நாம புன்னகையுடன் ஆதரவாக இருப்போம். அவர்களை நாம் மகிழிச்சியாக பார்த்துகாப்போம். நாமும் மகிழ்ச்சியாக இருப்போம்* என இயக்குநர் செல்ல வருகிறார்.

## தயாரிப்பு
ஜார்ஜ் கோராவுடன் இணைந்து திரைக்கதை அமைத்ததுடன் படத்தை அல்தாப் சாலிம் இயக்கியதாக அவர் குறிப்பிடுகிறார்.   இந்த படத்தின் முதன்மை படப்பிடிப்பு 2016 ஆம் ஆண்டு செப்டம்பர் மாதம் 25 ஆம் தேதி தொடங்கியது. முகேஷ் முரளிதரன் ஒளிப்பதிவு செய்தார்.   திரைப்படமானது 2017 செப்டம்பர் 01 அன்று வெளியிடப்பட்டது.

## மேற்கோள்கள்

## வெளி இணைப்புகள்
* 

பகுப்பு:2017 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
தமிழ்நாடு அரசு பொறியியல் கல்லூரி பட்டியல்

தமிழ்நாடு அரசினரால் இயக்கப்படும் பொறியியல் கல்லூரிகள் இங்கு பட்டியலிடப்பட்டுள்ளன.

## மேலும் பார்க்க
* தமிழ்நாடு அரசின் கல்வி நிலையங்கள்
* அண்ணா பல்கலைக்கழக உறுப்புக் கல்லூரிகள் மற்றும் வளாகங்கள் பட்டியல்

## சான்றுகள்

பகுப்பு:தமிழ்நாட்டுப் பொறியியல் கல்லூரிகள்
பிங்குவிய்குலா காடேட்டா

**பிங்குவிய்குலா காடேட்டா**(Pinguicula caudata) அல்லது **பிங்கிகுலா மோரனென்சிசு**(Pinguicula moranensis) எனப்படும் இத்தாவரம் லென்டிபுலேரியசி இனத்தைச் சேர்ந்த ஊனுண்ணித் தாவர வகையைச் சார்ந்த்தாகும். எல் சால்வடோர், குவாத்தமாலா, ஹோண்டுராஸ் மற்றும் மெக்சிகோவை பூர்வீகமாகக் கொண்ட இச்செடியில் உள்ள பூக்களில் வால் போன்ற பகுதி தொங்கிக் கொண்டு இருக்கும். இதனால் இதற்கு இப்பெயர் வந்தது. மேலும் இதை **மெக்சிகன் பசைச்செடி** என்று அழைப்பார்கள். இந்த இனத்தில் இச்செடி மிகவும் பிரபலமானது ஆகும்.

## வளரியல்பு
இது மிகவும் ஈரமான சேறு நிறைந்தப் பகுதியில் நன்கு வளர்கிறது. தரையை ஒட்டி, ரோஜாப் பூ இதழ் போல் இதன் இலைகள் அமைந்திருக்கும். இதன் இலைகள் பார்ப்பதற்கு தலைகீழ் முட்டை வடிவத்திலும், வெளிர் பச்சை நிறத்திலும் இருக்கும். இலையில் சிக்கிய பூச்சிகளை கொஞ்சம், கொஞ்சமாக செரித்துவிடுகின்றன. இச்செடியின் வளர்ச்சி இரண்டு விதமாக உள்ளது. இதில் உள்ள மிகச் சிறிய செடி, ஓய்வு பெறும் செடியாகும். இது 2 செ.மீ. அளவே உடையது. இதன் இலைகள் தடித்து சதைப்பற்று உடையதாக இருக்கும். இவைகள் மிகச்சிறிய ரோஜாப் பூ போல் இருக்கும். இதன் இலைகள் முழு வளர்ச்சி பெறாமல் இருக்கும். மற்றொரு செடி, வளர்ச்சி பெறும் செடியாகும். இது 6 முதல் 8 செ.மீ. நீளமும், 4 முதல் 6 செ.மீ. அகலமும் கொண்ட இலைகளை உடையது.

## வளர்க்கும் முறை
இந்தச் சிறிய ஓய்வுபெறும் செடியை பிப்ரவரி மாதத்தில் தொட்டிகளில் நடலாம். செடி நன்கு வளர்ந்த பிறகு இலை முழுவதும் பசை சுரக்கிறது. செடிக்கு தண்ணீர் விடும் போது இலையின் மீது தண்ணீர் படாமல் பார்த்துக் கொள்ள வேண்டும். தண்ணீர் இலை மீது பட்டால், இலை மீது உள்ள ஒட்டக்கூடிய பசை அழிந்துவிடும்.

**அக்டோபர்** மாதத்தில் இச்செடிகளில் வளர்ச்சி குன்றிவிடுகிறது. இதன் பிறகு சிறிய செடியாக 5 மாத காலம் ஓய்வு எடுக்கிறது. இதில் உள்ள மிகச் சிறிய, விறைப்பான இலையை மையத்தண்டிலிருந்து கவனமாக பிரித்து எடுக்க வேண்டும். எடுக்கும் போது அடிபடாமல் நல்ல நிலையில் எடுத்த இலைகளே புதிய செடிகளை உருவாக்கும்.  இந்த இலையை மணல் தட்டில் வைத்து, இலை முழுவதும் மூடும்படி மணல் பரப்ப வேண்டும். இதை கண்ணாடித் தட்டால் காற்றுப் புகாமல் மூடிவைக்க வேண்டும். இதனால் ஈரப்பசை உள்ளே பாதுகாத்து வைக்கப்படுகிறது. 4 முதல் 6 வாரத்தில் புதிய இளம் நாற்று உருவாகிறது.

## பயன்கள்
இச்செடிகளை ‘ஆர்க்கீடு’ தாவரங்கள் வளர்க்கும் சிறப்பு வீடுகளில் இவற்றையும் வளர்க்கிறார்கள். ஆர்க்கீடு செடிகளில் முட்டைகளை இட்டு இனப்பெருக்கம் செய்யும் ஈக்களை ஒழிப்பதற்கு இச்செடிகள் பயன்படுகின்றன. ஆர்க்கீடுகளைத் தாக்கும் ஈக்கள் இச்செடியின் இலைகளில் ஒட்டிக்கொண்டு மடிகின்றன. இதனால் ஆர்க்கீடு தாவரங்கள் அழியாமல் பாதுகாக்கின்றன.

## மேற்கோள்கள்

பகுப்பு:ஊனுண்ணித் தாவரங்கள்
பகுப்பு:செடிகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தாவரவியல் பெயருடையக் கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
போலந்து இயல் வேதியியல் நிறுவனம்

thumb | வலது**போலந்து இயல் வேதியியல் நிறுவனம்** (*Polish Institute of Physical Chemistry*, *Polish Instytut Chemii Fizycznej*) என்பது போலந்தில் உள்ள பல்வேறு அறிவியல் நிறுவனங்களில் ஒன்றாகும். அதன் பெயருக்கு ஏற்றது போல், இயற்பிய வேதியியல் துறையில் முதன்மையான ஆராய்ச்சி நிறுவனம் ஆகும்.

இதில் உள்ள பல்வேறு துறைகளில் மிகவும் குறிப்பிடத்தக்கவை:
* மென்மையான செறிந்த திண்மம் மற்றும் திரவங்கள் துறை 
* ஈந்திணைச் சேர்ம மீப்பெரு மூலக்கூறு இயற்பிய வேதியியல் துறை 
* ஒளி வேதியியல் மற்றும் நிறமாலைத் துறை
* திண்மங்கள் மற்றும் மூலக்கூறுகளின் குவாண்டம்கோட்பாட்டு துறை

## வெளி இணைப்புகள்
* Institute of Physical Chemistry website 

பகுப்பு:போலந்து
பகுப்பு:வேதியியல் நிறுவனங்கள்
உயிரே உனக்காக (தொலைக்காட்சித் தொடர்)

**உயிரே உனக்காக** அல்லது **கஸம்- தேரே ப்யார் கி** என்பது 19 சூலை 2017 முதல் 17 பெப்ரவரி 2018 வரை நஸ்ட் தமிழ் தொலைக்காட்சியில் ஒளிபரப்பான ஒரு மொழிமாற்றுத் தொலைக்காட்சி தொடர் ஆகும். இந்த தொடர் கலர்ஸ் தொலைக்காட்சியில் 19 சூலை 2017 முதல் சூலை 27, 2018 வரை ஒளிபரப்பாகி 621 அத்தியாங்களுடன் நிறைவு பெற்றது.

## கதைச்சுருக்கம்
ரிஷி மற்றும் அணு ஆகிய இருவரும் சிறுவயது நண்பர்கள். ஒருநாள் ஆபத்தில் ரிஷியின் உயிரை அணு காப்பாற்றினாள். பிறகு காத்யாயினி என்ற பெண் சாமியார் ஒருவர், இந்த இரு ஜோடியின் ஜாதகப் பொருத்தம் சிறப்பாக இருப்பதாகவும் அணு ரிஷியின் வாழ்க்கையில் ஒரு கவசமாக இருந்து அவனைக் காப்பாள் என்று தீர்க்கதரிசனம் கூறி அவர்களை காளிதேவியின் சிலை முன்பு சேர்த்து வைக்கிறார். ஆனால் அணுவின் குடும்பத்தை விரும்பாத ரிஷியின் அம்மா தன் குடும்பத்துடன் அமெரிக்கா சென்றுவிடுகிறார்.

17 வருடங்களுக்குப் பிறகு அணு ரிஷியின் வருகைக்காக மகிழ்வுடன் காத்திருக்கிறார். ஆனால் ரிஷியோ தன் சிறுவயது நினைவுகளை  மறந்துவிட்டான். ரிஷியின் பிடிவாதத்தால் அவன் குடும்பத்தினர் மீண்டும் இந்தியா திரும்பினர். அதே நாளில் அணுவின் பெற்றோர் ஒரு விபத்தில் இறந்துவிடுகின்றனர். அதற்கு முன்பு அணுவின் பெற்றோர் அவள் தன் சித்தி வாணி காட்டும் பையனை மணக்க வேண்டும் என்று சத்தியம் வாங்கி இருந்தனர். 

பிறகு ரிஷி பணக்கார குடும்பத்தைச் சேர்ந்தவன் என்பதால் அவனை தன் மகள் நேகாவிற்கு திருமணம் செய்து வைக்க வாணி நினைத்தார். ஆனால் ரிஷியோ  அணுவுடன் தான் சிறுவயதில் பழகினான். அதனால் ரிஷி குடும்பத்தினர் முன்பு ஸ்நேகாவை அணு என்று பொய் கூறி அறிமுகப்படுத்துகிறார். பிறகு அவள் அணுவிடம் இனி உன் பெயரைப் ப்ரீத்தி என்று மாற்றிக்கொள்ளுமாறு கூறுகிறார். பிறகு ரிஷி-அணு(ஸ்நேகா) திருமணம் முடிவு செய்யப்படுகிறது. ஆனால் ரிஷி விருப்பமின்றி அந்த திருமணத்திற்கு சம்மதித்தான். ஏனெனில் அவன் ப்ரீத்தியை பார்த்த நாள் முதலே அவளைக் காதலிக்கத் தொடங்கி விட்டான்.

ப்ரீத்தியின் திருமணம் பரத் என்ற பையனுடன் நிச்சயிக்கப்படுகிறது. தன் சித்தி காட்டிய பையடன் என்பதால் வேறு வழியின்றி ப்ரீத்தி  அவனை மணக்க சம்மதிக்கிறாள். ஆனால் இந்த பரத் ஏற்கனவே சலோனி என்ற பெண்ணுடன் திருமணம் ஆனவன். இந்த உண்மையை அறியும் ரிஷி இதை அனைவருக்கும் தெரியப்படுத்த விரும்பினான். ஆனால் அது முடியாமல் போனது. 

இறுதியில் ப்ரீத்தி சுயநினைவின்றி இருந்தபோது ரிஷி அவளை தூக்கிச்சென்று ஒரு கோயிலில் திருமணம் செய்துகொண்டான். அப்போது ப்ரீத்தி தாம்தான் உண்மையான அணு என்ற உண்மையை ரிஷியிடம் சொல்கிறார். பிறகு அணு ஒரு விபத்தில் இறந்துவிடுகிறார். இதனால் துயருற்ற ரிஷி தன் உயிரையும் போக்கிக்கொள்ள முயன்றான். அப்போது அணுவின் ஆவி அவனிடம் தாம் மீண்டும் மறுஜென்மம் எடுத்து வருவேன் என்று கூறுகிறார்.

## முநடிகர்கள்
* கிரத்திக்கா தீர் - அணு/ப்ரீத்தி
* சரத் மல்ஹோத்ரா - ரிஷி
* ஷிவானி தோமர்
* சபா மிர்ஸா
* விஜய் காஷ்யப்
* விபா சிபர்
* லலித் பிஷ்ட்
* சேத்னா கெண்டிரா
* சூபெர் கே. கான்
* ஆதிதி ஷர்மா வேட்
* மனோரமா பட்டீஸ்சம்

## மேற்கோள்கள்

## வெளி இணைப்புகள்
* Official Website

பகுப்பு:கலர்ஸ் தொலைக்காட்சி நிகழ்ச்சிகள்‎
பகுப்பு:கலர்ஸ் தமிழ் தொலைக்காட்சி நிகழ்ச்சிகள்
பகுப்பு:இந்தித் தொலைக்காட்சி நிகழ்ச்சிகள்
பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
பகுப்பு:இந்திய காதல் தொலைக்காட்சி நாடகங்கள்
பகுப்பு:2016 இல் தொடங்கிய இந்தியத் தொலைக்காட்சி நிகழ்ச்சிகள்
பகுப்பு:2018 இல் நிறைவடைந்த இந்தியத் தொலைக்காட்சி நிகழ்ச்சிகள்
பகுப்பு:இந்தியத் தொலைக்காட்சி நாடகங்கள்‎
கலர்சு தமிழ் தொலைக்காட்சி

**கலர்சு தமிழ்** என்பது வயாகாம்18 குழுமத்தால் துவங்கப்பட்ட ஒரு தமிழ் தொலைக்காட்சி சேவை ஆகும். முதலில் NXTதமிழ் & ZAPதமிழ்HD என்ற பெயரில் ஒளிபரப்பைத் தொடங்கிய இது, பிப்ரவரி 19, 2018 அன்று கலர்சு தமிழ் & கலர்சு தமிழ்HD தொலைக்காட்சியாக உருமாற்றம் பெற்றது.

*இது நம்ம ஊரு கலரு* என்ற கொள்கை முழக்கத்துடன் மண் மணம் மாறாத தமிழ்த் தொடர்கள் மற்றும் பொழுதுபோக்கு நிகழ்ச்சிகள் ஆகியவற்றை ஒளிபரப்புகிறது. மேலும் கலர்சு தொலைக்காட்சியின் புகழ்பெற்ற ஒருசில இந்தித் தொடர்களைத் தமிழில் குரல்மாற்றம் செய்து ஒளிபரப்புகிறது.

கலர்சு தமிழின் விளம்பரத் தூதராக தமிழ்த் திரைப்பட நடிகர் ஆர்யா செயல்படுகிறார்.  Voot என்ற செயலி மூலமாக கலர்சு தமிழ் நிகழ்ச்சிகள் அனைத்தையும்  திறன்பேசியில் காண முடியும்.

## நிகழ்ச்சிகள்
* 

## மேற்கோள்கள்

## வெளி இணைப்புகள்
* டுவிட்டரில் கலர்ஸ் தமிழ் 
* முகநூலில் கலர்ஸ் தமிழ் 
* யூடியூபில் கலர்ஸ் தமிழ்

பகுப்பு:தமிழ்த் தொலைக்காட்சிச் சேவைகள்
பகுப்பு:தொலைக்காட்சி நிலையங்கள் சென்னை
பகுப்பு:வயாகாம் 18
பகுப்பு:தமிழ் மகிழ்கலை தொலைக்காட்சி அலைவரிசைகள்
பகுப்பு:2018 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
டேவிட் மெக்காலே

**டேவிட் மெக்காலே** (David Macaulay திசம்பர் 2, 1946) என்பவர் பிரிட்டிசு அமெரிக்க எழுத்தாளர் மற்றும் நூலாசிரியர் ஆவார். 2006 ஆம் ஆண்டுக்குரிய மக்கார்த்தர் உதவித் தொகை 500000 அமெரிக்க டாலர்கள் பெற்று மதிக்கப்பட்டவர். பழம் நாகரிகங்களின் சிற்ப மற்றும் பொறியியல் சாதனைகளை இவர் விளக்கிய திறத்தைப் பாராட்டி இந்தப் பரிசு இவருக்கு வழங்கப்பட்டது.

## இளமைக் காலம்

இவரது 11 ஆம் அகவையில் இவரது குடும்பம் இங்கிலாந்திலிருந்து அமெரிக்காவில் உள்ள பூளும்பீல்டுக்கு (நியூ ஜெர்சி) குடியேறியது. இளைஞனாக இருக்கும்போதே வரையும் திறமையை வளர்த்துக் கொண்டார். கல்லூரியில் படித்துக் கட்டடக்கலைத் துறையில் பட்டம் பெற்றார். பள்ளி ஆசிரியராகவும், உட்புற வடிவமைப்பாளராகவும் பணிகள் ஆற்றினார். பிறகு நூல்கள் எழுதத் தொடங்கினார்.

## எழுதிய நூல்கள்

கட்டடக்கலை பற்றியும், வடிவமைப்பு பற்றியும் பல நூல்களை எழுதினார். எகிப்தில் உள்ள பிரமிடுகள், நியூயார்க்கில் உள்ள மிக உயரமான கட்டடங்கள், ஆகியவற்றைக் கட்டிய மனிதர்களின் கட்டடக்கலைத் திறமைகள் பற்றியும் பொறியியல் அறிவு பற்றியும் விரிவாகக் காட்சிப்படுத்தி விளக்கியும் நூல்களில் எழுதினார். அவை பிபிஎஸ் தொலைக்காட்சிளிலும் ஒளிபரப்பாகின.

1973 இல் 'கதீட்ரல்' என்ற ஒரு நூலை முதலில் எழுதி வெளியிட்டார். மற்ற நூல்களான  சிட்டி, காசில், பிரமிட்,  மில் அண்டர்கிரவுண்ட்,  அன்பில்டிங், பிளாக்  அண்ட் ஒயிட்  என்பவற்றையும்  எழுதினார்.

தி வே திங்ஸ் ஒர்க் என்ற நூலை 1988 ஆம் ஆண்டிலும் தி நியூ வே திங்ஸ் ஒர்க் என்ற நூலை 1998 ஆம் ஆண்டிலும் எழுதி வெளியிட்டார்.

## பெற்ற விருதுகளும் மதிப்புகளும்

* மக்கார்தர் பெல்லோஸ் ப்ரொகிராம்
* கால்டிகாட் பதக்கம் 
* ஆரன் புக் விருது
* கிறிசுடோபர் விருது
* அமெரிக்கன் இன்ஸ்டிட்யூட் ஆப் ஆர்க்கிடெக்ட்ஸ் பதக்கம்
* டாய்ச்சர் ஜூகென்லிட்டிரேச்சர்பிரிட்ஸ்

தேசிய கட்டட அருங்காட்சியகம் 2007 முதல் 2008 வரை டேவிட் மெக்காலே படைப்புகள் பற்றிய கண்காட்சியை நடத்தியது. அதுபோல கியூரியர் மியூசியம் 2009இல்  இவரது படைப்புகளைக் காட்சிப்படுத்தியது.

## மேற்கோள்

பகுப்பு:அமெரிக்க எழுத்தாளர்கள்
பகுப்பு:1946 பிறப்புகள்
பிங்குவிய்குலா லூட்டி

பொதுவாக மஞ்சள் பசை காகிதம் என்று அழைக்கப்படும் **பிங்குய்குலா லூடியா** (*Pinguicula lutea*) என்பது *லெண்டிபுலேரியேசி* குடும்பத்தைச் சேர்ந்த ஊனுண்ணித் தாவர வகையைச் சேர்ந்த ஒரு இனமாகும்.  இதனை **தெற்கத்திய பசைக்செடி** என்றும் அழைப்பார்கள். இது தென்கிழக்கு ஐக்கிய அமெரிக்காவின் புன்னிலங்கள் மற்றும் மணல் பகுதிகளில் வளர்கிறது.

இதன் மலர் பொதுவாக பிரகாசமான மஞ்சள் அல்லது வைக்கோல்-மஞ்சள் நிறத்தில் இருக்கும். சில இடங்களில் வெள்ளை நிறத்திலும் மிகவும் அரிதாக காணப்படும். பிங்குய்குலா இனத்தின் அனைத்து ஊனுண்ணித் தாவரங்களையும் போலவே, இதுவும் அதன்  இலைகளின் மேற்பரப்பில் சிறப்பு சுரப்பிகளைப் பயன்படுத்தி சிறிய பூச்சிகளைப் பிடிக்கிறது.

## காணப்படும் பகுதிகள்
இது தென்கிழக்கு ஐக்கிய அமெரிக்காவின் தென் கரொலைனா முதல் தென் புளோரிடா வரை வளர்கிறது.

### செடியின் அமைப்பு
இச்செடி சதுப்பு பகுதியில் நன்கு வளர்கிறது. இதன் இலைகள் முட்டை வடிவத்திலும், சதைப் பற்றுடன் கூடியதாகவும், தரையை ஒட்டி ரோஜாப்பூ இதழடுக்கில் அமைந்திருக்கும். இதன் இலைகள் மஞ்சள் கலந்த பச்சை நிறத்தில் இருப்பதால் இதை **மஞ்சள் பசைச்செடி** என்றும் அழைப்பார்கள். இதன் இலைகள் 6 முதல் 8 செ.மீ. நீளம் வரை வளரும். இதன் இலைப்பரப்பில் பசை போன்ற ஒட்டக்கூடிய திரவம் சுரக்கிறது. இதனால் கவரப்பட்ட பூச்சிகள்  இலைப்பரப்பில் ஒட்டிக் கொள்கின்றன. பிறகு இலை சுருண்டு பூச்சியை செரிக்கிறது. இச்செடியில் **மஞ்சள் நிறப்பூக்கள்** பூக்கின்றன. 

## மேற்கோள்கள்

பகுப்பு:ஊனுண்ணித் தாவரங்கள்
பகுப்பு:செடிகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தாவரவியல் பெயருடையக் கட்டுரைகள்
இர்மா புயல்

**இர்மா புயல்** என்பது சக்திவாய்ந்த வெப்பமண்டல புயல் ஆகும். இது கியூபா மற்றும் அமெரிக்க ஐக்கிய நாட்டில் உள்ள புளோரிடா மாகாணத்தை தாக்கியது. கரீபியன் மற்றும் வளைகுடா பகுதிகளில் இதுவரை பதிவு செய்யப்பட்டுள்ள புயலில் இதுவே மிகவும் சக்திவாய்ந்தது ஆகும்.

## பாதிப்புகள் மற்றும் இறப்புகள்
தேசங்கள் வாரியான பாதிப்புகள் மற்றும் இறப்புகள் **** 

## சான்றுகள்

பகுப்பு:2017 இயற்கை அழிவுகள்
பிங்குவிய்குலா வல்காரிஸ்

பொதுவாக பசைக் காகிதச் செடி என்று அறியப்படும் **பிங்குவிய்குலா வல்காரிஸ்** (*Pinguicula vulgaris*) *லெண்டிபுலேரியேசி* குடும்பத்தின் பல்லாண்டு ஊனுண்ணித் தாவர வகையைச் சேர்ந்தது. இது வட அமெரிக்கா, ஐரோப்பா, ஆசியா ஆகிய நாடுகளிலுள்ள பனிப்பாறைகள் மற்றும் சதுப்பு நிலங்கள் போன்ற ஈரமான சூழல்களில், குறைந்த அல்லது துணை அல்பைன் உயரங்களில் வளர்கிறது. இந்த வடிவங்களின் வகைபிரித்தல் நிலை உலகளவில் அங்கீகரிக்கப்படவில்லை.

## விளக்கம்
ரோஜாப்பூ இதழடுக்கில் இதன் இலைகள் வட்ட வடிவத்தில் அமைந்துள்ளது. இந்த இலைகள் நீண்ட முட்டை வடிவத்தில் சதைப்பற்றுடன் கூடியதாகவும், மஞ்சள் பச்சை நிறத்திலும் உள்ளது. இதன் மீது உள்ள சுரப்பிச் செல்களால் பசை போன்ற திரவம் சுரக்கிறது. இதனால் பூச்சிகள் பிடிபடுகின்றன. இதன் பூக்கள் பல நிறங்கள் கொண்டதாக உள்ளது. வெள்ளை மற்றும் இளம் சிவப்பிலிருந்து, ஊதா சிவப்பாகவும் பின்னர் ஊதா நிறமாகவும் மாறுகிறது.  இது தாவரத்திற்கு நைட்ரஜன் மூலத்தை அணுகுவதற்கான ஒரு வழியாக செயல்படுகிறது. ஏனெனில் அவை பொதுவாக அமிலத்தன்மை கொண்ட மண்ணிலும், பனிப்பாறைகள் போன்ற இடங்களில் ஊட்டச்சத்துக்கள் குறைவாக இருக்கும் இடங்களிலும் வளரும்.

## புகைப்படங்கள்

Pinguicula vulgaris flower (side view) - Keila.jpg|எசுத்தோனியாவில் காணப்படும் பிங்குவிய்குலா வல்காரிஸ்
Pinguicula vulgaris_LC0331.jpg|நோர்வேவில் கணப்படும் பிங்குவிய்குலா வல்காரிஸ்
Pinguicula vulgaris - Iceland - 2007-07-08.jpg|வட ஐசுலாந்தில் காணப்படும் தாவரம்


## மேற்கோள்கள்

## வெளி இணைப்புகள்
*USDA Plants Profile
*Forest Service Ecology

பகுப்பு:ஊனுண்ணித் தாவரங்கள்
பகுப்பு:செடிகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தாவரவியல் பெயருடையக் கட்டுரைகள்
பிங்குவிய்குலா கைப்சிகோலா

***பிங்குவிய்குலா கைப்சிகோலா***(Pinguicula gypsicola) என்பது மெக்சிக்கோவின் மாநிலமான சான் லூயிஸ் போடோசியை பூர்வீகமாகக் கொண்ட பிங்குய்குலா இனத்தைச் சேர்ந்த ஒரு பூச்சியுண்ணும் தாவரமாகும், இது ஆர்க்கியோசாந்தஸ் என்னும் தாவரக்குடும்பத்தை சேர்ந்ததாகும்.இத்தாவரம் பெரும்பாலும் ஜிப்சம் மண்ணில் நிமிர்ந்த, குறுகிய இலைகளின் தண்டற்ற பசையை சுரக்கும் சுரப்பிகளோடு வளரும்.

## அமைப்பு
இந்த தாவரத்தின் மாமிசமுண்ணும் இலைகள் பிரகாசமான பச்சை முதல் சிவப்பு வரை மற்றும் 6.5 செ.மீ நீளம் வரை வளரக்கூடியது. மேலும் இதன் மலர்கள் 2 செ.மீ உள்ள ஊதா நிறத்திலும் இதன் மஞ்சரிகள்  9 செ.மீ  வரையும் தனிதனியாக காணப்படும்.  கோடை மழையின் தொடக்ககாலமான  ஜூன் அல்லது ஜூலை மாதங்களில் இவை பூக்கின்றன.

## வரலாறு
பிங்குகுலா ஜிப்சிகோலா முதன்முதலில் 1911 இல் கலிபோர்னியாவைச் சேர்ந்த தாவரவியலாளரான டவுன்ஷெண்ட் ஸ்டித் பிராண்டீ (1843-1925) என்பவரால் பதிவுசெய்யப்பட்டுள்ளது.

## மேற்கோள்கள்

பகுப்பு:ஊனுண்ணித் தாவரங்கள்
பகுப்பு:செடிகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தாவரவியல் பெயருடையக் கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
அரை உலகக் கோட்பாடு

நாட்டுப்புற ஆய்வியல் கோட்பாடுகளுள் ஒன்றான அரை உலகக்கோட்பாடு என்பது ரிச்சர்டு எம்.டார்சனால் உருவாக்கப்பட்டதாகும்.இக்கோட்பாடு குடியேற்ற நாடுகளான அமெரிக்கா,ஆஸ்திரேலியா போன்ற நாடுகளுக்கே பொருந்தும்.பழைய உலகின் நாட்டுப்புற வழக்காறுகள் புதிய உலகின் நாட்டுப்புற வழக்காறுகளோடு எவ்வாறு இணைகின்றன, மாறுகின்றன,தன்வயளமாகின்றன என்பதை இக்கோட்பாடு ஆராய்கிறது.

பகுப்பு:நாட்டுப்புறவியல்
சூழ்நிலைக் கோட்பாடு

சூழ்நிலைக் கோட்பாடு  என்பது நாட்டுப்புறவியல் கோட்பாடுகளுள் ஒன்றாகும்.சமூக அறிவியல் துறைகளைச் சார்ந்தவர்களே இக்கோட்பாட்டில் ஆர்வமுடையவர்கள்.நாட்டுப்புற வழக்காற்றைச் சூழல்,வெளிப்படுத்தும் முறை,செயல்படும் முறை ஆகியவற்றுடன்இணைத்துக்காண முற்படுகின்றனர்.வெளிப்பாட்டு முறையை மொழியியலாளர்களிடமிருந்தும் செயல்பாட்டு முறையை மானிடவியலாளரிடமிருந்தும் தனிமனிதச் செயல்களைச் சமூகவியலாளரிடமிருந்தும் தனிமனிதச் செயல்பாட்டு முறையை உளவியலாளரிடமிருந்தும் பெற்று ஆய்வில் பயன்படுத்துகின்றனர்.

பகுப்பு:நாட்டுப்புறவியல்
தொழிற் பாடல்கள்

தொழிற்பாடல்கள் என்பது நாட்டார் பாடல்களில் ஒன்றாகும். பொதுவாகத் தொழில்புரியும் போது பாடும் பாடல்களைத் தொழில் பாடல்கள் என்பர். இவ்வகைப் பாடல்களை தொழிலின் சுமையும் உழைப்பின் களைப்பும் தெரியாமல் இருக்கப் பாடுகின்றனர். தொழில் பாடல்கள் தொழிலாளர்களது இன்ப துன்பங்களையும், நெஞ்சக் குமுறல்களையும், ஆசாபாசங்களையும், விருப்பு வெறுப்புகளையும் வெளியிடுகின்றன.

தொழில் பாடல்கள் சில குறியீடுகளுடன் தொடங்குகின்றன. விவசாயப் பாடல்களில் "ஏலேலோக் குயிலே", "ஏலேலே அன்னக்கிளி", "ஏலேலோ குயிலே", "பொலி பொலி பொலி" என்றும், கப்பற் பாட்டுகளில் "ஏலேலோ ஐலசா", "ஏலை ஏலோ சல சலா" என்றும், பாரந்துாக்குவோர்கள் "ஐலசா ஐலசா", "ஏலம் பிடி ஏலம்" என்றும், வண்டியோட்டுவோர் "ஏலங்கிடிலேலோ" என்றும் பாடுவர். தொழிற் பாடல்களில் தொழிலுக்கு அடுத்தபடியாகக் காதல் இடம் பெறுவதுண்டு. வழிபாடுகளும் புராணக்கூறுகளும் இடம்பெறுகின்றன.

### ஏற்றப்பாட்டு
ஏற்றம் இறைக்கும்போது பாடும் பாடல்களை ஏற்றப்பாட்டு என்பர். பயிர்த்தொழில் பாடல்களில் ஏற்றப் பாட்டிற்குத் தனிச்சிறப்பிடம் உண்டு. ஏற்றம் இறைக்கத் தொடங்குமுன் உழவர்கள் தாங்கள் வழிபடும் தெய்வங்களை அருள்புரியவேண்டுமென விரும்பிப்பாடுவர்.

"பெருமாளே வாரீர்

சிவனாரே வாரீர்

சிவனும் பெருமாளும்

சேர்ந்து மடலேறும்

அரியும் சிவனும்

அமர்ந்து மடலேறும்"

பகுப்பு:நாட்டுப்புறப் பாடல்கள்
அர்த்தநாரீசுவர வர்மா

**ராஜரிசி அர்த்தநாரீசுவர வர்மா** இந்திய சுதந்திர போராட்ட வீரரும் கவிஞரும் பத்திரிகையாளரும் ஆவார். இவர் சேலத்தில், சுகவனம் கவுண்டர்  - இலட்சுமி தம்பதியருக்கு மகனாக 1874 சூலை 27-ல் மகனாகப் பிறந்தார். திருப்பூந்துருத்தி மடத்தில் குருகுல கல்வியை முடித்த இவர், தமிழ், ஆங்கிலம், சமசுகிருதத்தில் புலமை பெற்றவர். இவர் அர்தநாரிஸ்வர கவுண்டர், ராஜரிசி என்றும் அழைக்கப்படுகிறார்.

## பாரதியார் மீதான பற்று
1911-ல் சேலத்தில் இயங்கிய சுதேசாபிமானி அச்சுக்கூடத்தில் மேலாராக பணிபுரிந்தார் வர்மா. அப்போது பாரதியின் கவிதைகளால் ஈர்க்கப்பட்டவர், சுதந்திரப் போராட்டங்களில் தன்னையும் இணைத்துக் கொண்டார். இதனால் வர்மா, கவிதைகளையும் கருத்துக்களையும் எழுதி வெளியிட்டார். அடுத்த சில ஆண்டுகளில் பாரதியாரின் மரணம் நிகழ்கிறது. அந்த துக்க நிகழ்வில் பங்கெடுத்துக் கொண்ட வர்மா, பாரதிக்காக பதினாறு வரிகளில் இரங்கற்பா எழுதினார். இதை சுதேசமித்திரன் பத்திரிகை வெளியிட்டது.

## பத்திரிகை துறையில்
வர்மாவும் அவரது நண்பர் கோவை பூபதி பழனியப்பாவும் சுதந்திரக் கருத்துக்களை பரப்புவதற்காக சத்திரியன் என்ற பத்திரிகையை தொடங்க இருந்தார்கள். ஆனால், அம்முயற்சி முழுவடிவம் பெறுவதற்குள் பழனியப்பா காலமாகிவிட்டார். இதையடுத்து நண்பனுக்காக சத்திரியன் பத்திரிகையை 1923-ல், பி. மாணிக்கம்பிள்ளை என்பவரை பதிப்பாளராக கொண்டு தொடங்கினார் வர்மா. 1931-ல் வீரபாரதி என்ற பத்திரிகையின் ஆசிரியரானார் வர்மா. இந்தப் பத்திரிகைக்கான நிதி ஆதாரத்தை காங்கிரசு கட்சி தந்தது.

இந்திய மொழி பத்திரிகைகளுக்கான தணிக்கைச் சட்டத்தில் சில திருத்தங்களை கொண்டுவந்த அன்றைய ஆங்கிலேய அரசு, அரசுக்கு எதிரான வன்முறைகளை தூண்டிவிடும் பத்திரிகைகளைப் பட்டியலிடப்பட்டது. இதில், தமிழகத்திலிருந்து வெளிவந்த வீரபாரதி, விசுவ கர்நாடகா, காங்கிரசு பத்திரிகைகளும் இருந்தன. வீரபாரதியுடன், முன்பு நின்றுபோன சத்திரியன், சத்திரிய சிகாமணி, தமிழ் மன்னன் உள்ளிட்ட பத்திரிகைகளையும் நடத்தி வந்த வர்மா, பதினைந்துக்கும் மேற்பட்ட நூல்களையும் எழுதி இருக்கிறார். இலக்கியத் தளத்திலும் தனக்கான இடத்தைத் தக்கவைத்தவர் வர்மா.

## திரு. வி. க. பாராட்டு
சுதந்திரப் போராட்டத்தில் தீவிர போக்கை ஆதரித்தவர் என்றபோதும் காந்தியை கடவுளுக்குச் சமமாக மதித்தவர் வர்மா. 1920-ல் நடந்த வட ஆற்காடு அரசியல் மாநாட்டில் பேசிய திரு. வி. க. ‘சுப்பிரமணிய பாரதியின் பாடல்களும் அர்த்தநாரீச வர்மாவின் பாடல்களும் மக்கட்கு தேசபக்தியை ஊட்டுவது போல் கற்றை கற்றையாக அரசியல் நூல்களை ஓதியவரின் சொற்பெருக்குகள் ஊட்டா’ என புகழ்ந்திருக்கிறார்.

## மறைவு
அர்த்தநாரீச வர்மா தனது இறுதி நாட்களை திருவண்ணாமலையில் தங்கிக் கழித்தார். 1964-ல் தனது 90-வது வயதில் மரணத்தை தழுவிய வர்மாவுக்கு திருவண்ணாமலையிலேயே சமாதியும் எழுப்பப்பட்டது. இவரை நினைவூட்டும் விதத்தில் ஆண்டுதோறும் குடந்தை, சேலம் மற்றும் திருவண்ணாமலையில் கருத்தரங்கங்கள் நடைபெற்று வருகிறது.

## பரவலர் பண்பாட்டில்
''பைசன் காளமாடன்'' (2025) திரைப்படத்தில், கதைத் தலைவர் "வனத்தி" கிட்டான் (துருவ் விக்ரம்), காண்டீபன் (அழகம்பெருமாள்) ஆகியோருக்கு இடையிலான உரையாடல் காட்சி ஒன்றில் அர்த்தநாரீச வர்மாவின் உருவப்படம் பின்னணியில் தோன்றுகிறது.

## மேற்கோள்கள்

பகுப்பு:சுப்பிரமணிய பாரதியார்
பகுப்பு:1874 பிறப்புகள்
பகுப்பு:1964 இறப்புகள்
பகுப்பு:தமிழ் எழுத்தாளர்கள்
பகுப்பு:தமிழகப் பத்திரிகையாளர்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:சேலம் மாவட்ட மக்கள்
நிலநடுக்க மையம்

**நிலநடுக்க மையம்** (epicenter, epicentre  or epicentrum) என்பது பூமியின் அடியில் நிலநடுக்கம் உருவாகக்கூடிய புள்ளியான குவியப்புள்ளிக்கு நேர் மேலாக பூமியின் மேற்பரப்பில் உள்ள மையப்பகுதியாகும், இந்த வார்த்தையானது புதிய இலத்தீன் பெயர்ச்சொல்லான எபிசென்ட்ரம் (epicentrum) என்பதிலிருந்து  பெறப்பட்ட வார்த்தையாகும். இந்த எபிசென்ட்ரம் என்ற வார்த்தை ஐரிசு நாட்டின் நிலநடுக்கவியல் ஆய்வாளர் இராபர்ட் மேலட் என்பவரால் உருவாக்கப்பட்டது.

## நிலநடுக்கவியலில் பயன்பாடு
இடது|thumb|240x240px|பூமியின் அடியில் ஏற்படும் நிலநடுக்கம் தொடங்கும் புள்ளிக்கு நேர் மேலான நிலநடுக்க மையம் (epicentre)
நில நடுக்கவியலில், நில நடுக்க மையம் எனப்படுவது புவியின் ஆழத்தில் நில நடுக்கம் தொடங்கக் கூடிய நிலவியல் அடுக்கில் வெடிப்பு ஏற்படக்கூடிய குவியப் புள்ளிக்கு நேர் மேலாக புவியின் மேற்பரப்பில் உள்ள பகுதியாகும். பெரும்பாலான நேர்வுகளில் இந்தப் புள்ளியில் காணப்படும் பகுதியே மிகுந்த சேதத்திற்கு உள்ளாகும் பகுதியாகும். இருப்பினும், பெரிய நிகழ்வுகளில், நில வெடிப்பு நிகழும் இடமானது நீளமாகக் காணப்பட்டால், சேதமானது வெடிப்பின் நீளம் முழுவதும் பரவிக்காணப்படும். உதாரணமாக, அலாஸ்காவில் 2002 ஆம் ஆண்டில் ஏற்பட்ட 7.9 அளவிலான எண் மதிப்பைக் கொண்ட நில நடுக்கமானது நில நடுக்க மையமானது வெடிப்பின் மேற்கு முனையாக இருந்தது. ஆனால், பெருமளவு சேதமானது வெடிப்பின் கிழக்கு முனையிலிருந்து  330 கி.மீ. தொலைவு வரையே இருந்தது.

### நிலநடுக்க மையத் தொலைவு
நில நடுக்கத்தின் போது நில அதிர்வு அலைகள் நில வெடிப்பு மையத்திலிருந்து கோள வடிவில் அலை இயக்கம் போல பரவுகின்றன. புவியின் ஆழத்தில் திரவ அடுக்கின் வெளிப்புற மையம் நெட்டலைகள் அல்லது அமுக்கப்பட்ட (P-அலைகளை) விலகலடையவும், குறுக்கலைகளை (S- அலைகள்) உட்கவர்ந்து கொள்ளவும் செய்கின்றது இதன் காரணத்தால், நில அதிர்ச்சி மையத்திலிருந்து பூமியின் எதிர் பக்கத்தில் நிலநடுக்க மறைவுப் பகுதி ஏற்படுகிறது. நில அதிர்வு நிழல் மண்டலத்திற்கு வெளியே இரண்டு வகை அலைகளையும் கண்டறிய முடியும், ஆனால், அவை வேறுபட்ட வேகம் மற்றும் புவி வழிப்பாதைகள் காரணமாக, அவை வெவ்வேறு நேரங்களில் புவியின் மேற்பரப்பை வந்தடையும். P-அலை மற்றும் S- அலை ஒரே பிரிவினைக் கொண்டிருக்கும் ஒரு பயண நேர வரைபடத்தின் எந்த ஒரு குறிப்பிட்ட நேரத்திலும் நிலநடுக்கமானி நேரத்தின் வேறுபாட்டை அளவிடுவதன் மூலம் புவியியலாளர்களால் நில நடுக்க மையத்திற்கான தொலைவைக் கணக்கிட முடியும். இந்த தூரமே நில நடுக்க மையத் தொலைவு என அழைக்கப்படுகிறது. பொதுவாக இந்தத் தொலைவானது கோணத்தால் அளவிடப்படுகிறது. நில நடுக்க இயலைப் பொறுத்தவரை கோணம் அல்லது பாகை என்பதற்குப் பதிலாக Δ (டெல்டா) எனக் குறிப்பிடப்படுகிறது.

குறைந்தபட்சம் மூன்று நில நடுக்கவியல் அளவிடக்கூடிய நிலையங்களில் இருந்து நில நடுக்க மையத் தொலைவுகள் கணக்கிடப்பட்டதும், மூவச்சாக்கத்தைப் பயன்படுத்தி நில நடுக்க மையத்தின் இருப்பிடத்தைக் கண்டறிவது எளிமையானதாகிறது.

ரிக்டர் மற்றும் குடன்பெர்க் ஆகியோரால் உருவாக்கப்பட்ட நில அதிர்வு அளவுகளை கணக்கிடுவதற்கு நில நடுக்க மையத் தொலைவும் கூட பயன்படுத்தப்படுகிறது.

## மேற்கோள்கள்

பகுப்பு:நிலநடுக்கவியல்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:வடிவவியல் மையங்கள்
றெக்கை கட்டி பறக்குது மனசு

**றெக்கை கட்டி பறக்குது மனசு** என்பது ஜீ தமிழ் தொலைகாட்சியில் ஜூன் 19, 2017 முதல் திங்கள் முதல் வெள்ளி வரை இரவு 10 மணிக்கு  ஒளிபரப்பாகி மார்ச்சு 4, 2019 முதல் திங்கள் முதல் வெள்ளி வரை மாலை 6:30 மணிக்கு ஒளிபரப்பான காதல் மற்றும் குடும்பம் பின்னணியை கொண்ட தொலைக்காட்சித் தொடர். இந்த தொடரை பசீர் என்பவர் இயக்க, சித்தார்த், சமீரா, அஸ்வின் கார்த்திக், வந்தனா, சாந்தி வில்லியம்ஸ் உள்ளிட்ட பலர் நடிக்கிறார்கள். இது ஒரு ஜீ மராத்தி தொலைக்காட்சி தொடரான 'துஜித் ஜீவ் ரங்கலா' என்ற தொடரின் மறு தாயாரிப்பாகும். இந்த தொடரை நடிகை சமீரா தயாரிக்கிறார். இந்த தொடர் 24 மே 2019 ஆம் அன்று 520 அத்தியாங்களுடன் நிறைவு பெற்றது. 

## கதைச்சுருக்கம்
ஆஞ்சநேயர் பக்தனான (சித்தார்த்) தமிழும் பள்ளி ஆசிரியான மலருக்கும் (சமீரா) வரும் காதலை பற்றிய கதை.

## நடிகர்கள்
### முன்னணிக்கதாபாத்திரம்
* சித்தார்த் - தமிழ்
* சமீரா - மலர் தமிழ் / பிரியங்கா
* சாய் சுவேதா - திவ்யா  
* அன்வர் - அருணாச்சலம் 

### துணைக்கதாபாத்திரம்
* நிரஞ்சினி அகர்வால் -
* அஸ்வின் கார்த்திக் - சக்தி
* வந்தனா → நிஷா - நந்தினி  
* வடிவுக்கரசி → சாந்தி வில்லியம்ஸ் - தாயம்மா
* ஸ்ரீலதா - தனலட்சுமி 
* ஜெயராஜ் - குமரேசன் 
* ஷீலா  
* தீபா - கங்கா
* அறிவு அழகு  
* கார்த்தி 

## ஒளிபரப்பு நேரம் மாற்றம்
இந்த தொடர் முதல் முதலில் ஜூன் 19, 2017 அன்று இரவு 9:30 மணிக்கு ஒளிபரப்பானது. ஏப்ரல் 20, 2018 ஆம் ஆண்டு முதல் திங்கள் முதல் வெள்ளி வரை இரவு 10 மணிக்கு ஒளிபரப்பாகினது. பழைய நேரத்தில் ஒரு ஊர்ல ஒரு ராஜகுமாரி என்ற தொடர் தற்பொழுது ஒளிபரப்பாகின்றது. 4 மார்ச்சு 2019 முதல் திங்கள் முதல் வெள்ளி வரை மாலை 6:30 மணிக்கு நேரம் மாற்றப்பட்டது. 

## மறுதயாரிப்பு
இந்த தொடர் மலையாளம் மொழியில் 'அளியம்பாள்' என்ற பெயரில் மறுதயாரிப்பு செய்யப்பட்டு ஜீ கேரளம் தொலைக்காட்சியில் நவம்பர் 26, 2018ஆம் ஆண்டு முதல் திங்கள் முதல் சனி வரை இரவு 8 மணிக்கு ஒளிபரப்பானது.

## விருதுகள் மற்றும் பரிந்துரைகள்

## சர்வதேச ஒளிபரப்பு
* இந்த தொடர் ஜீ தமிழ் மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2017 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:மராத்தியில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
ஆத்திரேலியத் துடுப்பாட்ட அணியின் இந்தியச் சுற்றுப்பயணம், 2017

ஆத்திரேலியத் துடுப்பாட்ட அணி 207 செப்டம்பர், அக்டோபர் மாதங்களில் இந்தியாவில் சுற்றுப்பயணம் மேற்கொண்டு இந்திய அணியுடன் ஐந்து ஒருநாள் போட்டிகளிலும் மூன்று பன்னாட்டு இருபது20 (இ20ப) போட்டிகளிலும் பங்குபெற்றியது. இந்தியத் துடுப்பாட்டக் கட்டுப்பாடு வாரியம் (BCCI) 2017 செப்டம்பரில் இத்திகதிகளை உறுதி செய்தது. ஒருநாள் போட்டிகளுக்கு முன்பதாக, ஆத்திரேலியா இந்தியாவின் போர்டு குடியரசுத்தலைவர் XI அணியுடன் 50-ஓவர் பயிற்சிப் போட்டியில் கலந்து கொண்டு, 103 ஓட்டங்களால் வெற்றி பெற்றது. ஒரு-நாள் போட்டித்தொடரில் இந்தியா 4–1 என்ற கணக்கில் வெற்றி பெற்று, ஐசிசி ஒரு-நாள் தரவரிசையில் முதலிடத்தைப் பெற்றது. பன்னாட்டுத் துடுப்பாட்ட அவையின் (ICC) புதிய ஆட்ட முறைமைகளின் படி, நடுவர் முடிவு மீளாய்வு முறைமை முதற்தடவையால் இத்தொடரின் இ20ப போட்டி ஒன்றில் சோதிக்கப்பட்டது. இ20ப தொடர் 1-1 என்ற கணக்கில் வெற்றி தோல்வி இன்றி முடிவடைந்தது.

## அணிகள்

ஆகஸ்ட் 2017 ல் வங்கதேசத்திற்கு எதிரான முதல் டெஸ்ட் போட்டியில் காயம் ஏற்பட்டதால் ஆஸ்திரேலியாவின் அணியில் இருந்து ஜோஷ் ஹாஸ்லேவுட்டிற்குப் பதிலாக. கேன் ரிச்சர்ட்சன் ஆத்திரேலிய அணியில் சேர்த்துக்கொள்ளப்பட்டார்.

## ஒரு-நாள் தொடர்
### 1வது ஒரு-நாள்

### 2வது ஒருநாள்

### 3வது ஒருநாள்

### 4வது ஒருநாள்

### 5வது ஒருநாள்

## இருபது20ப தொடர்
### 1வது இ20ப

### 2வது இ20ப

### 3வது இ20ப

## மேற்கோள்கள்

## வெளி இணைப்புகள்
* Series home at ESPN Cricinfo

பகுப்பு:2017 இல் விளையாட்டுகள்
பகுப்பு:ஆத்திரேலியாவில் துடுப்பாட்டம்
பகுப்பு:இந்தியாவில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
தெற்கு ஆசியாவில் ஏற்பட்ட வெள்ளங்கள் 2017

**தெற்கு ஆசியாவில் ஏற்பட்ட வெள்ளங்கள் 2017** (*2017 South Asian floods*) என்பது, தெற்காசிய நாடுகளான வங்காளதேசம், இந்தியா, நேபாளம் மற்றும் பாக்கித்தான் ஆகிய நாடுகளில் 2017ஆம் ஆணு சூலை முதல் செப்டம்பர் வரை பரவலான பருவமழை பெய்து வெள்ளம் ஏற்பட்டது. ஆகத்து 30 வரை, 410 இலட்சத்திற்கும் அதிகமான மக்கள் வெள்ளத்தால் பாதிக்கப்பட்டுள்ளனர். இந்த எண்ணிக்கையானது 3 தினங்களில் 10 சதவிகிதமாக ஆக அதிகரித்துள்ளது. 
கடந்த இரண்டு தசாப்தங்களில் தெற்காசியாவில் ஒவ்வொரு ஆண்டும் சராசரியாக சுமார் 2,000 பேர் வெள்ளம் காரணமாக இறந்துள்ளனர் என்று த நியூயார்க் டைம்ஸ் ஆய்வு மையத்தின் பேரிடர்களின் தொற்றுநோயியல் பேரிடர் தரவுத் தகவல்கள் தெரிவிக்கின்றன.
thumb|2017ஆம் ஆண்டில் குசராத்தில் ஏற்பட்ட வெள்ளப் பகுதிகளில் மீட்பு குழுவினர்  மீட்பு பணியில்

## பின்னணி
ஒவ்வொரு ஆண்டும் சூன் மற்றும் செப்டம்பர் மாதங்களுக்கு இடையே பருவமழை தெற்காசியாவை தாக்குகிறது. ஆனால் 2017ஆம் ஆண்டு பெயத பருவமழையானது சராசரியை அளவைவிட மிக அதிகமாக இருந்தது. சமீபத்திய ஆண்டுகளில் காணப்படாத அளவில் வெள்ளம் மற்றும் அதனுடன் தொடர்புடைய நிலச்சரிவுகள் இதனால் ஏற்பட்டது. இதனால் ஏற்பட்ட வெள்ளப் பாதிப்புகளை, பல தசாப்தங்களில் ஏற்பட்ட மிக மோசமான தெற்காசிய வெள்ளம் என்று வல்லுநர்கள் அழைத்துள்ளனர். வெள்ளத்தால் சேதமடைந்த விளைநிலங்கள் காரணமாக நீண்ட கால உணவு விநியோகம் கேள்விக்குறியாகியுள்ளது. செப்டம்பர் 2 வரை, 1,288 பேர் வெள்ளத்தால் உயிரிழந்தது உறுதிசெய்யப்பட்டுள்ளது. மேலும் 450 இலட்சத்திற்கும் அதிகமானோர் பாதிக்கப்பட்டுள்ளனர்.  2017 ஆகத்து கடைசி வாரத்தில் பாதிக்கப்பட்டவர்களின் எண்ணிக்கை 2.4 கோடியிலிருந்து இருந்து 4.1 கோடியாக அதிகரித்துள்ளது.
காலநிலை மாற்றம் மற்றும் மேம்பாட்டிற்கான பன்னாட்டு மையம் மற்றும் பிறர் இந்த வெள்ளம் காலநிலை மாற்றத்தால் ஏற்பட்டதாக கவலைத் தெரிவித்துள்ளனர்.

## பாதிக்கப்பட்ட நாடுகள்
* வங்காளம்
* இந்தியா,
* நேபாளம்
* பாக்கித்தான்

## சான்றுகள்


பகுப்பு:2017 இயற்கை அழிவுகள்
பகுப்பு:வெள்ளப்பெருக்கு
அலி கோப்பி எக்கர்மன்

**அலி கோப்பி எக்கர்மன்** ( Ali Cobby Eckermann 1963) என்பவர் ஆத்திரேலியப்  பெண் கவிஞர் ஆவார்.
இவர் ஆத்திரேலியத்  தொல்குடியைச் சேர்ந்தவர். தெற்கு ஆத்திரேலியாவில் கவுரனாவில் பிறந்தார். கவிதைகள், புதினங்கள், நினைவுக் குறிப்புகள் எனப் பல இலக்கியப் படைப்புகளை ஆக்கியுள்ளார். யேல் பல்கலைக்கழகத்தின்
பன்னாட்டு விந்தாம் கேம்ப் பெல் என்ற 165000 டாலர்கள் கொண்ட இலக்கியப் பரிசை 2017 ஆம் ஆண்டில் வென்றுள்ளார். 

## வாழ்க்கைக் குறிப்புகள்

யான்குனிசட்சர அல்லது கோகதா குடும்ப மரபைச் சேர்ந்த  எக்கர்மன்  தம் தாய் மற்றும் பாட்டி இவர்களிடமிருந்து பிரிக்கப்பட்டார். லுத்தரன் இணையர்கள் இவரை வளர்த்தார்கள்.  பண்ணையில் வளர்ந்த எக்கர்மன் தமது பள்ளிப் படிப்பை தெற்கு ஆத்திரேலியாவில் முடித்தார். 
வளர்ப்புப் பெற்றோர்களின் அன்பிலும் ஆதரவிலும் வளர்ந்தார்.
இன ஒதுக்கல் வேறுபாடுகளால் அவர் மிகுந்த அல்லலுக்கு உள்ளானார்  17 ஆம் அகவையில்  வீட்டை விட்டு வெளியேறி ஒருவனுடன் இரண்டு ஆண்டுகள் வாழ்க்கை நடத்தி, கரு உற்று, ஒரு மகனைப் பெற்றார்.
அந்த மகனும் பிரிக்கப் பட்டு எங்கேயோ வளர்க்கப்பட்டான்.  
எக்கர்மனுக்கு 34 அகவை ஆகும்போது அவருடைய தாயை மீண்டும் சந்தித்தார். நாலாண்டுகள் கழித்து மகனையும் மீட்டெடுத்தார்.

## இலக்கியப் பணிகள்

இவருடைய இலக்கியப் படைப்புத் திறன் 2009 ஆம் ஆண்டில் வெளி உலகுக்குத் தெரியத்  தொடங்கியது. குடியேற்றக் காலம் முதல் காட்டுவாசிகள் பட்ட  துன்பங்களையும் அவலங்களையும் எக்கர்மன் தம் கவிதைகளில் விவரித்தார்.
இவரது ரூபி மூன்லைட்  என்ற வசனக் கவிதைப்  புதினத்திற்கு  சிறந்த நூல் என்ற விருதும் கென்னத் சிலீசர் பரிசும்  கிடைத்தது.  இவரது மற்றொரு கவிதைப் புதினம் 'அவனுடைய தந்தையின் கண்கள்' என்பது ஆகும்.  கூலுங்கா என்ற ஊரில்  தொல்குடி எழுத்தாளர்கள் கூடல் ஒன்றை நடத்தினார். 
2014 இல் அயோவா பல்கலைக் கழகத்தில் பன்னாட்டு எழுத்தாளர்கள் நிகழ்ச்சியில் கலந்துகொண்டார் 

## மேற்கோள்

பகுப்பு:ஆத்திரேலியப் பெண் எழுத்தாளர்கள்
பகுப்பு:1963 பிறப்புகள்
ஆல்டிரோவேண்டா

*Aldrovanda* இது ஒரு அசைவம் உண்ணும் தாவரம். இதை **நீர் சுழல் தாவரம்** என்றும்   அழைப்பார்கள். மேலும் இதை (Water fly trap)  நீர் பூச்சிகளைப் பிடிக்கும் தாவரம் என்றும் அழைக்கலாம். இது திரோசிரோசியீ  என்னும் இரட்டை விதையிலைத் தாவரக் குடும்பத்தைச் சேர்ந்தது. இதில் ஆ. வெசிகுலோசா (A.Vesiculosa)  . என்கிற ஒரே ஒரு செடி மட்டுமே உள்ளது.

## காணப்படும் பகுதிகள்

முதன் முதலில் கி.பி.1696-ல் இந்தியாவில் தான் கண்டுபிடிக்கப்பட்டது. இவை ஜப்பான், பிரான்ஸ், ஆப்பிரிக்கா மற்றும் ஆஸ்திரேலியா போன்ற நாடுகளிலும் காணப்படுகிறது.

## செடியின் அமைவு

ஆல்டிரோவேண்டா அமைதியான, தேக்கமாயிருக்கும் நீரில் வாழும் ஒரு சிறு பூண்டு. நீர் மட்டத்திற்குச் சற்றுக் கீழே மிதந்து கொண்டிருக்கும். இது 10-15 செ.மீ. நீளமுள்ளது. இதற்கு வேரில்லை. தண்டு மிகவும் மெல்லியது. ஆதிகமான கிளைகள் விடுவதில்லை. இலைகள் கொத்து கொத்தாக இருக்கும். ஒவ்வொரு கணுவிலும் எட்டு இலைகள் ஒரு வட்டமாக அமைந்திருக்கும். ஒவ்வொரு இலையும் ஒரு கரண்டி போன்ற அமைப்பு கொண்டது. இலைக்காம்பு சிறகுபோல் விரிந்து இருக்கும். இதன் இலையின் அலகு நடு நரம்பின் நீளத்தில் மடங்கக் கூடிய இரண்டு பகுதிகளை கொண்டிருக்கும். இதன் விளிம்பு உள்நோக்கி லேசாக வளைந்தும், சிறு சிறு பற்களும் கொண்டிருக்கும். இலையின் நடு நரம்பை ஒட்டி பல உணர்ச்சியுள்ள மயிர்கள் இருக்கின்றன. குறிப்பாக இவை 6 மட்டுமே காணப்படும்.

## பூச்சிகளை உண்ணும் முறை

நீரில் நீந்திச் செல்லும் சிறு பூச்சிகள் மற்றும் லார்வா இந்த மயிர்களின்மேல் பட நேர்ந்தால் இலையின் இரு பகுதிகளும் உடனே மூடிக்கொள்ளும். முற்றிலும் ஒன்றாக செர்ந்து கொள்வதில்லை. சற்று இடைவெளியிருக்கும். இலையின் உள்பகுதியில் நீண்ட காம்புடன் கூடிய சீரண சுரப்பிமுடிகள் உள்ளன. இந்த சுரப்பிகளிலிருந்து உண்டாகும் திரவத்தில் அவை செரிமானமாகிவிடும். உணவுப் பொருள் இலைக்குள் உறிஞ்சிக் கொள்ளப்படும்.

பூக்கள் இலைக்காம்பின் அருகில் வருகின்றன. பூக்களுக்கு சிறு காம்புகளுண்டு. புறவிதழ்கள் 5 பிரிவுகளாக இருக்கும். அகவிதழ்களும் கேசரங்களும் அதே எண்ணிக்கையில் இருக்கும். சூலகம் ஓரறையுள்ளது. விதைகள் கணக்கற்றுக் காணப்படும்.

இத்தாவரம் தென் கல்கத்தாவின் உப்பு நீர் பகுதியில் காணப்படுகிறது. இது இந்தியாவில் மிகவும் குறைந்த எண்ணிக்கையில் உள்ளது. இது அழிந்து வரும் தாவரப் பட்டியலில் இடம் பெற்றுள்ளது. இது பிறர் தொல்லைக்கு ஆளாகி அழிந்து வருகிறது. கல்கத்தா நகரம் விரிவு ஆக்கப்படும்போது குட்டைகள் மூடப்படுகிறது. இந்த குட்டைகளில் வளரும் இத்தாவரம் அழிக்கப்படுகிறது.

### வெளி இணைப்புகள்

### மேற்கோள்கள்

பகுப்பு:ஊனுண்ணித் தாவரங்கள்
பகுப்பு:நீர்த் தாவரங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்புத் தாவரங்கள்
பகுப்பு:தாவரவியல் பெயருடையக் கட்டுரைகள்
யூட்ரிகுலோரியா ஸ்டெல்லாரிஸ்

*U.Stellaris* இச்செடி இந்தியா, ஆப்பிரிக்கா, ஆசியா, ஆஸ்திரேலியா ஆகிய நாடுகளில் வளர்கிறது. இது ஒரு நீரில் மிதக்கும் செடி ஆகும். இவற்றில் இரண்டு வகையான இலைகள் உள்ளன. ஒன்று நீரின் மீது மிதக்கிறது. மற்றொரு வகை இலை நீரின் அடிப்பகுதியில் உள்ளது. இவற்றில் சிறுசிறு பைகள் பூச்சிகளைப் பிடிப்பதற்கு உள்ளன. இப்பைகள் 2 மி.மீ. அளவே உடையது. இச்செடியில் மஞ்சள் நிறப்பூக்கள் மலர்கின்றன.

### மேற்கோள்கள்
 || அறிவியல் வெளியீடு  || ஜூன் 2001

பகுப்பு:ஊனுண்ணித் தாவரங்கள்
பகுப்பு:நீர்த் தாவரங்கள்
பகுப்பு:தாவரவியல் பெயருடையக் கட்டுரைகள்
குதிரைப்படைப் பிரிவு, தமிழ்நாடு காவல்துறை

**குதிரைப்படைப் பிரிவு** என்பது தமிழ்நாடு காவல்துறையில் உள்ள ஒரு காவல் பிரிவாகும். இப்பிரிவு தமிழகத்தில் சென்னை, மதுரை, கோயம்புத்தூர் ஆகிய மூன்று மாநகரங்களில் செயல்பட்டுவருகிறது. இக்குதிரைப்படையானது சட்டம் ஒழுங்கு, ஊர்வலப் பாதுகாப்பு பணி, விழாக்கால பாதுகாப்பு பணி, கடற்கரை பாதுகாப்பு ரோந்து பணிகளுக்குப் பயன்படுத்தப்பட்டு வருகிறது. குறிப்பாக சென்னை மெரினாவில் குதிரைப்படை அதிக அளவில் பயன்படுத்தப்பட்டு வருகிறது. தினமும் காலையில் 8 குதிரைகள், மாலை 8 குதிரைகள் மெரினா பாதுகாப்பு பணிக்காக அனுப்பப்படுகின்றன. சென்னையில் கூடுதல் காவல் ஆணையர்  மேற்பார்வையில், மோட்டார் வாகன பிரிவு துணை ஆணையர் மற்றும் ஒரு ஆய்வாளர் தலைமையில் குதிரைப்படை செயல்பட்டு வருகிறது. குதிரைப்படையில் ஒரு ஆய்வாளர் 30 காவலர்கள் உள்ளனர். சென்னை குதிரைப்படையில் 6 ஆண் குதிரை உட்பட 19 குதிரைகள் உள்ளன. இவர்கள் அல்லாது குதிரைகளை பராமரிப்பதற்கு காவல்துறையில் தனியாக ஆட்கள் உள்ளனர். ஒவ்வொரு குதிரையையும் அடையாளப்படுத்த தனி எண்ணும், பெயரும் வழங்கப்பட்டுள்ளது.
## மேற்கோள்கள்

பகுப்பு:குதிரைப்படை
பகுப்பு:தமிழ்நாடு காவல்துறை பிரிவுகள்
கதாகாலட்சேபம்

**கதாகாலட்சேபம்** () அல்லது **அரிகதை காலட்சேபம்,** **அரிகதா காலட்சேபம்** (Kathakalakshepa) என்பது பழைய காவியங்களான இராமாயணம், மகாபாரதம் போன்றவையும் புராணங்களையும் வேறு கதைகளையும் இசை/ உரைநடைவழி குறிப்பிட்ட பாணியில் நிகழ்த்திக் காட்டுவது ஆகும்.

## வரலாறு
இக்கலையானது மராட்டியத்தில் தோன்றியது. மராட்டிய துக்காராம், ராமதாஸ், ஜனேஸ்வரர் போன்றோர் பாகவதம், ராமாயணம், பாரதக் கதைகளைப் பாடிய முறைதான் மராட்டிய மண்ணில் கதாகாலட்சேபம் தோன்றக் காரணம் என்பார்கள். இது பாண்டுரங்க பண்டரிநாத வழிபாட்டு மரபிலிருந்து வந்தது என்றும் கூறுகின்றனர். தஞ்சை மராட்டிய அரசர்களின் காலத்தில் தமிழகத்தில் இது பரவியது.

## நிகழ்த்தும் முறை
கதாகாலட்சேபத்துக்குரிய இசைக்கருவிகள் ஆர்மோனியம் அல்லது வயலின், மிருதங்கம், சிப்ளாக்கட்டை, ஜால்ரா என்னும் தாளம் போன்றவை இருப்பது பொதுமரபு. சில பாகவதர் குழுக்களில் அவர்களின் வசதிக்கேற்ப வேறு கூடுதல் இசைக்கருவிகளையும் பயன்படுத்தியுள்ளனர். கதாகாலட்சேப நிகழ்ச்சி மணிக்கணக்கில் நிகழ்த்தப்படும். தமிழ், சமஸ்கிருத கலப்பில் பிராமணப் பேச்சு வழக்கில் கதை விளக்கம் அமைந்திருக்கும், பாட்டுகள் கருனாடக, இந்துஸ்தானி இசையிலும் நாட்டார் இசை வடிவிலும் இருக்கும், பார்சி அரங்கின் செல்வாக்கும் இதில் உண்டு.

## மேற்கோள்கள்

பகுப்பு:மகிழ்கலை
பகுப்பு:நாட்டுப்புறக் கலைகள்
பகுப்பு:பஞ்சதந்திரம்
பகுப்பு:இந்தியாவில் நிகழ்த்து கலை